Eugenius episcopus, servus servorum Dei, dilectis filiis Urbano, abbati monasterii Sancte-Marie Quinciacensis, ejusque fratribus, tam presentibus quam futuris, regularem vitam professis, in perpetuum. Pie postulatio voluntatis effectu debet prosequente compleri, etc. (Suit le détail des biens du monastère.) Monasterium ipsum Beate-Marie, cum possessionibus, nemoribus, pratis et aliis omnibus pertinentiis suis; — Terram de Quinciaco, cum horreo, nemore et aliis omnibus adjacentiis suis; — Terram de Balano, horreum et nemus cum aliis omnibus appenditiis suis; — Terram de Fontanis, cum nemore et aqua et aliis omnibus adjacentiis suis; — Grangiam de Arvi, cum nemore et pratis, et aqua et aliis omnibus pertinentiis suis; — Vineas de Osmunt; — Terram cum horreo de Submontibus, cum appenditiis suis, sicut vobis a monasterio Melundensi et ejusdem loci fratribus, pro censu duorum solidorum annuatim eis persolvendo, rationabiliter concessa est; — Aliam terram quam habetis a dominis de Blesmu et Vallem-Bevronem, quam habetis a predictis dominis; Terras quas in villa Sanctis Medardi, et in villa que dicitur Masnil, possidetis; — Grangiam de Calmis, cum omnibus appenditiis suis; — Partes alodii de Marsuli; — Terram ultra Neelle, in qua fenum secatur. Sane laborum vestrorum quos propriis manibus aut sumptibus colitis, seu de nutrimentis vestrorum animalium nullus a vobis decimas exigere presumat. Decernimus ergo ut nulli omnino hominum etc. (Vide, t. I, p. 227). Ego EUGENIUS, catholice ecclesie episcopus. (Suivent les signatures des cardinaux.) Datum Altisiodori, per manum Guidonis, sancte romane ecclesie diaconi cardinalis et cancellarii, sexto kalendas septembris, indictione decima, incarnationis dominice anno Mº Cº XLVIIº; pontificatus vero domini Eugenii pape tercii anno tercio.